**НИЙГМИЙН ДААТГАЛЫН САНГААС ОЛГОХ ТЭТГЭВРИЙН ТУХАЙ ХУУЛИЙН ТӨСӨЛД ЯАМД БОЛОН**

**БУСАД БАЙГУУЛЛАГУУДААС ИРҮҮЛСЭН САНАЛЫГ ТУСГАСАН БАЙДАЛ**

|  |  |  |  |
| --- | --- | --- | --- |
| № | Яам, холбогдох бусад байгууллагын нэр, санал өгсөн бичгийн огноо, дугаар | Саналын товч утга | Тусгасан байдал |
| 1 | Сангийн яам (2022.12.30 01/3972) | 1.Улсын Их Хурлын 2015 оны 53 дугаар тогтоолоор баталсан "Төрөөс тэтгэврийн шинэчлэлийн талаар баримтлах бодлого" /2015-2030/-ын 3.2.8-д 2025 он гэхэд тэтгэвэр тогтооход даатгуулагчийн 10 жилийн цалин хөлсний дунджийг цаашид шимтгэл төлсөн нийт хугацааны дунджийг үндэслэнэ, 2.1.3-т Өндөр насны тэтгэвэр нь даатгуулагчийн авч байсан цалин хөлс, төлсөн шимтгэлийн хэмжээ, хугацаатай уялдаатай байна гэж тус тус заасан байна. Иймд төслийн 20 дугаар зүйлийн 20.1 дэх хэсгийн 5 жилийг 10 жил байхаар өөрчлөх, мөн хуулийг дагаж мөрдөх журмын хэсэгт цаашид жил бүр нэмэгдүүлэх замаар тодорхой хугацааны дараа шимтгэл төлсөн нийт хугацааны дунджийг үндэслэн тогтоох агуулга бүхий заалт нэмж тусгах; | УИХ дахь олонхын бүлгээс “...тэтгэвэр бодох дараалсан жилийг 10 болгосныг дэмжихгүй, 5 жил болгож өөрчлөн найруулах” гэсэн үндэслэлээр 2021 оны 10 дугаар сард УИХ-д өргөн мэдүүлсэн Нийгмийн даатгалын сангаас олгох тэтгэврийн тухай хуулийн төслийг буцаан авч, дахин боловсруулж УИХ-д өргөн мэдүүлэх чиглэлийг Засгийн газарт ирүүлсэн. Мөн иргэд, олон нийтийн зүгээс тэтгэврийг 5 жилийн цалин хөлсний дунджаар тогтоодог байх шаардлагыг удаа дараа ирүүлсээр байгаа тул хуулийн төсөлд даатгуулагчийн шимтгэл төлсөн дараалсан 5 жилийн хөдөлмөрийн хөлс, түүнтэй адилтгах орлогын дунджаас тэтгэвэр бодож тогтоодог байхаар тусгасан болно. Шимтгэл төлсөн сүүлийн 5 жилийн хөдөлмөрийн хөлс, түүнтэй адилтгах орлогын дунджаас тэтгэвэр бодож тогтоож байгаа нь сайн дурын даатгуулагч хөдөлмөрийн хөлсний доод хэмжээнээс тэтгэврийн даатгалын шимтгэл төлж байгаад тэтгэвэр тогтоолгохоос 5 жилийн өмнө өндөр шимтгэл төлж, өндөр тэтгэвэр тогтоолгох шударга бус хандлага үүсдэг. Гэтэл олон жил төрийн байгууллагад ажилласан төрийн албан хаагч хөдөлмөрийн хөлс, түүнтэй адилхан орлогоосоо тасралтгүй шимтгэл төлсөн боловч сайн дурын даатгалд даатгуулсан даатгуулагчдаас бага тэтгэвэр тогтоолгох нөхцөл үүсэж байна. Иймд тэтгэвэр бодох дараалсан хугацааг 5 жил болгохоор хуулийн төсөлд тусгасантай холбоотой сайн дураар даатгуулагчийн шимтгэл төлөх орлогын дээд хэмжээг бууруулж, хязгаар тогтоох зорилгоор Нийгмийн даатгалын ерөнхий хуулийн төслийн 19.4-т “Нийгмийн даатгалын шимтгэл төлөх сарын цалин хөлс, түүнтэй адилтгах орлогын дээд хэмжээ нь албан журмаар даатгуулагчийн хувьд тухайн үед мөрдөж байгаа сарын хөдөлмөрийн хөлсний доод хэмжээг 10 дахин, сайн дураар даатгуулагчийн хувьд 7 дахин нэмэгдүүлсэнтэй тус тус тэнцүү байна.” гэж тусгасан болно.  |
| ААНОАТ-ын тухай хуульд нэмэлт оруулах тухай хуулийн төсөлд1.ААНОАТ-ын тухай хуулийн 4 дүгээр зүйлийн 4.1.1-д “аж ахуйн нэгж” гэж улсын бүртгэлд бүртгэгдэж, аж ахуйн үйл ажиллагаа эрхэлж байгаа компани, нөхөрлөл, хоршоо, төрийн болон орон нутгийн өмчит аж ахуйн тооцоотой үйлдвэрийн газар, тэдгээртэй адилтгах орлогын албан татвар төлөх үүрэг бүхий хуулийн этгээд, хуулийн этгээдийн эрхгүй этгээд болон үндсэн үйл ажиллагаа нь ашгийн бус боловч бараа борлуулах ажил гүйцэтгэх үйлчилгээ үзүүлж, орлого олсон дотоод, гадаадын хуулийн этгээдийг ойлгохоор заасан.Харин, Монгол Улсын Засгийн газрын тусгай сан болох эрүүл мэндийн даатгалын сан болон нийгмийн даатгалын сан нь ААНОАТ-ын тухай хуулийн 4 дүгээр зүйлийн 4.1.4-т заасан “аж ахуйн нэгж”-д хамаарахгүй бөгөөд улмаар 5 дугаар зүйлийн 5.1-д тодорхойлсон албан татвар төлөгч биш тул татвар төлөх үүрэг хүлээхгүй юм.ААНОАТ-ын тухай хуулийн 21 дүгээр зүйлд Нийгмийн даатгалын сангийн орлогыг албан татвараас чөлөөлөх шаардлагагүй тул хуулийн төслийг хасах. | Саналыг тусгаж, Аж ахуйн нэгжийн орлогын албан татварын тухай хуульд нэмэлт оруулах тухай хуулийн төслийг хасав.  |
| 2 | Эдийн засаг, хөгжлийн яам(2022.12.26 №01/1657) | Нийгмийн даатгалын санд даатгуулагчдын шударга байдлыг хангах үүднээс санд оруулсан өнөөгийн үнэ цэнээр илэрхийлэгдсэн нийт хувь нэмрээс хамааруулан тэтгэврийг шударга тогтоох тогтолцоог нэвтрүүлэх шаардлагатай бөгөөд үүнтэй холбогдуулан тэтгэвэр авагчдын цалинд суурилсан өнөөгийн хуваарилалтын аргаар тогтоогдсон тэтгэврийн хэмжээ болон санд оруулсан хувь нэмэртэй уялдуулан шударгаар тооцсон тэтгэврийн хэмжээ хоорондын зөрүүг тодорхой хугацаанд үе шаттайгаар арилгах зохицуулалтыг хуулийн төсөлд тусгах  | Хуулийн төсөлд өндөр насны тэтгэврийг бодохдоо даатгуулагч 1960 оны 1 дүгээр сарын 1-ний өдрөөс өмнө төрсөн бол цалинд үндэслэсэн аргыг, 1979 оны 1 дүгээр сарын 1-ний өдөр ба түүнээс хойш төрсөн бол нэрийн дансны аргыг, 1960-1979 онд төрсөн бол дээрх 2 аргаас өөртөө таатайг сонгон хэрэглэхээр тусгасан.  |
| 3 | Эрүүл мэндийн яам(2022.12.26 №01/5830) | Хуулийн төслийн 9 дүгээр зүйлийн 9.1 дэх хэсэгт өндөр насны тэтгэвэр авагч нас барсан тохиолдолд түүний нөхөр эсхүл эхнэрийн өндөр насны тэтгэврийг нэмэгдүүлэхээр заажээ. Гэвч өндөр насны тэтгэвэр авагч нас барсан ч нөхөр эсхүл эхнэр нь өндөр насны тэтгэвэр авах хугацаа нь болоогүй эсхүл огт авах боломжгүй зэрэг тохиолдолд хэрхэн, хэзээнээс нас барагчийн өндөр насны тэтгэврийн хуульд заасан хувийг авах нь тодорхойгүй байгаа тул тус заалтыг өргөжүүлж, тодорхой болгох;  | Хуулийн төсөлд өндөр насны тэтгэвэр авагч нас барсан тохиолдолд түүний нөхөр эсхүл эхнэрийн өндөр насны тэтгэврийг нэмэгдүүлэхээр заасан. Иймд энэхүү хуулийн үйлчлэлд хамрагдах хугацааны хязгаарлалт хуулиар тогтоогоогүй тул нас барсан тэтгэвэр авагчийн эхнэр, нөхөр тэтгэвэр тогтоолгох насанд хүрч хуулийн 9 дүгээр зүйлд заасан шаардлагыг хангасан үед тэтгэврээ нэмэгдүүлэх эрхтэй байхаар хуулийн төсөлд тусгасан болно.  |
| Хуулийн төслийн 9 дүгээр зүйлийн 9.2 дахь хэсэгт 20 хувь байхаар заажээ. Үүнийг шууд хатуу тодорхой хувь заахгүйгээр инфляцын түвшинтэй уялдуулж тогтоодог байх зэрэг саналтай байна.  | Төлсөн шимтгэл, ажилласан жилд нь үндэслэн тооцсон тэтгэврийн хэмжээнээс 20 хувь тооцон нэмэгдэл олгож байхаар тусгасан. Харин ямар нэг хэмжээ хуулиар тогтоохгүй бол нэмэгдлийн хэмжээ төлсөн шимтгэл, ажилласан жилтэй уялдахгүй байх, тэтгэврийн зөрүү ойртох сөрөг нөхцөл үүсэх юм.  |
| 4 | Барилга, хот байгуулалтын яам(2022.12.23 №1/5943) | Хуулийн төсөлд тусгайлан өгөх саналгүй байна. |
| 5 | Байгаль орчин, аялал, жуулчлалын яам 2022.12.27 №01/7609) | Хуулийн төсөлд тусгайлан өгөх саналгүй байна. |
| 6 | Гадаад харилцааны яам (2022.12.27 08/6759) | Хуулийн төсөлд тусгайлан өгөх саналгүй байна. |
| 7 | Батлан хамгаалах яам (2022.12.27 1а/4759) | 1.Хуулийн төслийн 5 дугаар зүйлийн 5.1.1 дэх заалтад “... 65 насанд ...” гэснийг “... 60 насанд ...” гэж, 9 дүгээр зүйлийн 9.2 дахь хэсгийн “... 20 хувьтай ...” гэснийг “... 50 хувьтай ...” гэж, 21 дүгээр зүйлийн 21.1.1 дэх заалтын “... 75 хувиас ...” гэснийг “... 85 хувиас ...” гэж, 26 дугаар зүйлийн 26.2 дахь хэсгийн “... 50 хувиас ...” гэснийг “... 30 хувиас ...” гэж тус тус өөрчлөх; | Монгол Улсын хүн амын дундаж наслалт 2021 онд 71.01 жил болж, 26 жилийн өмнөх дундаж наслалтын түвшинтэй харьцуулахад 7.23 жилээр өссөн. Тухайлбал, эрэгтэйчүүдийн дундаж наслалт 67.05 болж 4.95 жилээр, эмэгтэйчүүдийнх 76.47 болж 11.04 жилээр тус тус өссөн байна. Тэтгэврийн насны хүн 2020 онд нийт хүн амын 9.85 хувийг эзэлж байсан бол 2030 онд 13.37, 2050 онд 19.42 хувьд хүрэхээр байна. Монгол Улс тэтгэврийн даатгалын тогтолцоондоо параметрийн шинэчлэл хийхээ хойшлуулах тусам төсвийн зардал нэмэгдэж, илүү тогтвортой, шударга байдлыг хангасан параметр бүхий тогтолцоонд шилжихэд улам л хүндрэлтэй болно***.*** Цаашидтэтгэврийн даатгалын санд шаардагдах улсын төсвийн татаас хурдацтай өсч, төсвийн даацаас хэтрэх түвшинд очих, Улсын төсвийн татаас 2021 онд ДНБ-ий 1.4 хувьтай тэнцэж байсан бол 2030 онд 6.8 хувь, 2050 онд 11.3 хувь хүртэл өсөх төлөвтэй байна. Иймд нийгмийн даатгалын сан, улсын төсвийн зардлыг нэмэгдүүлэх саналыг тусгах боломжгүй байна. |
| 2.Хуулийн төслийн 9.3 дахь хэсгийн “... дараагийн 2 дахь сараас ...” гэснийг “... дараагийн сараас ...” гэж, 16 дугаар зүйлийн 16.2 дахь хэсгийн “... түүний энэ зүйлийн 16.1-д заасан ...” гэснийг “... энэ зүйлийн 16.1-д заасан түүний ...” гэж, 28 дугаар зүйлийн 28.2 дахь хэсгийг “Энэ хуулийг зөрчсөн албан тушаалтан, иргэний үйлдэл нь гэмт хэргийн шинжтэй бол Эрүүгийн хууль, зөрчлийн шинжтэй бол Зөрчлийн тухай хуульд заасан хариуцлага хүлээлгэнэ.” гэж тус тус өөрчлөн найруулах; | Агуулгын хувьд адил байх тул өөрчлөх шаардлагагүй болно.  |
| 3.Хуулийн төсөлд “21 дүгээр зүйл.Хамрах хүрээ.” гэсэн зүйл, “21.1.Цэргийн алба хаагчийн тэтгэвэртэй холбогдсон харилцааг Цэргийн алба хаагчийн тэтгэвэр, тэтгэмжийн тухай хуулиар зохицуулна.” гэсэн хэсэг, 5 дугаар зүйлд “5.1.8.Цэргийн алба хаагчийн тэтгэвэр, тэтгэмжийн тухай хуулийн үйлчлэх хүрээнд хамаарах байгууллагуудын харьяа мэргэжлийн соёл, урлагийн байгууллагын гоцлол дуучин, бүжигчин, хөөмийчин, найрал хөгжмийн үлээвэр хөгжимчнөөр 15-аас доошгүй жил ажилласан цэргийн алба хаагч.” гэсэн заалт тус тус нэмэх; | Энэхүү зохицуулалт нь нийгмийн даатгалын хуулийн төслийн харилцаанд хамаарахгүй болно. |
| 4.Хамт өргөн мэдүүлэх Цэргийн алба хаагчийн тэтгэвэр, тэтгэмжийн тухай хуульд нэмэлт, өөрчлөлт оруулах тухай хуулийн төслийн 19 дүгээр зүйлийн 8 дахь хэсэгт “Энэ хуулийн 18 дугаар зүйлийн 2-т заасан тэтгэмжийн хэмжээ нь Нийгмийн даатгалын сангаас олгох тэтгэмжийн тухай хуулийн 8.3-т заасны дагуу тогтоосон хэмжээтэй тэнцүү байна. Уг тэтгэмжийг улсын төсвөөс олгоно.” гэж заасан ч хуулийн төсөлд санал авахаар ирүүлсэн холбогдох материалд Нийгмийн даатгалын сангаас олгох тэтгэмжийн тухай хуулийн төслийг ирүүлээгүйгээс тэтгэмжийн хэмжээг хэрхэн тогтоох нь тодорхой бус байх тул тухайн зохицуулалтад холбогдох санал өгөх боломжгүй байгааг анхаарах зэрэг болно.  | Нийгмийн даатгалын сангаас олгох тэтгэмжийн тухай хуулийн төслийг 2021 онд УИХ-д өргөн мэдүүлсэн бөгөөд тухайн үед яамдаас санал авсан бөгөөд Нийгмийн даатгалын сангаас олгох тэтгэврийн тухай хуулийн төслийг буцаан авч дахин боловсруулан санал авч байгаа болно.  |
| 8 | Цахим хөгжлийн яам (2022.12.27 01/2347) | Иргэний хуулийн 24 дүгээр зүйлтэй нийцүүлэн хуулийн төслийн 18.2 дахь хэсгийг “Шүүхээс тэжээгчийг нас барсан гэж зарласан тохиолдолд 60 хүртэлх сарын тэтгэврийг нөхөн олгоно.” гэж өөрчлөх саналтай байна. | Иргэний хуулийн 24 дүгээр зүйлийн 24.3-т “Иргэнийг нас барсанд тооцсон шүүхийн шийдвэр хүчин төгөлдөр болсон өдрийг уг этгээдийн нас барсан өдөр гэж үзнэ.” гэж заасныг үндэслэн “Тэжээгчийг сураггүй алга болсныг нь тогтоож, нас барснаар тооцсон шүүхийн шийдвэр гарсан тохиолдолд 60 хүртэлх сарын тэтгэврийг энэ хуулийн 16.1-д заасан гэр бүлийн гишүүнд нөхөн олгоно.” гэж найруулсан. |
| 9 | Хүнс, хөдөө аж ахуй, хөнгөн үйлдвэрийн яам (2022.12.26 01/4116) | Хуулийн төсөлд тусгайлан өгөх саналгүй байна. |
| 10 | Хууль зүй, дотоод хэргийн яам(2022.12.27 1/6558) | 1.Хуулийн төслийн 5 дугаар зүйлийн 5.1 дэх хэсэгт “нийтдээ 20-оос доошгүй жил, үүнээс 10-аас доошгүй жил нь хилийн анги, салбарт ажиллаж, тэтгэврийн даатгалын шимтгэл төлсөн 52 насанд хүрсэн эрэгтэй, нийтдээ 20-оос доошгүй жил, үүнээс 10-аас доошгүй жил нь хилийн анги, салбарт ажиллаж тэтгэврийн даатгалын шимтгэл төлсөн 47 насанд хүрсэн эмэгтэй.” гэсэн 5.1.8 дахь заалт нэмэх  | Хөдөлмөрийн хэвийн бус нөхцөлд ажиллаж байхдаа шимтгэл төлөх хугацааны болзлыг хангасан даатгуулагчид нийгмийн даатгалын хууль тогтоомжид заасны дагуу өндөр насны тэтгэврийг эрт тогтоож, олгодог. Уг хөдөлмөрийн хэвийн бус нөхцөлийг тодорхойлохдоо эдийн засгийн үйл ажиллагааны салбар болон ажил мэргэжлээр нь ангилсан "Тэтгэврийг хөнгөлөлттэй тогтооход баримтлах ажил мэргэжлийн жагсаалт"-ыг үндэслэдэг. Харин хилийн анги, салбарт энгийнээр хэвийн нөхцөлд ажиллаж, тэтгэврийн даатгалын шимтгэл төлсөн даатгуулагчийн хөдөлмөрийн нөхцөлийг хэвийн бус нөхцөлд хамааруулан хуулийн төсөлд тусгаснаар бусад цэргийн албаны байгууллагад ажиллаж буй даатгуулагчдад тэгш бус байдал үүсэх юм. |
| 2.Нийгмийн даатгалын сангаас олгох тэтгэврийн тухай хуулийн төслийг дагалдан боловсруулсан Монгол Улсын шүүхийн тухай хуульд өөрчлөлт оруулах тухай хуулийн төслийн нэгдүгээр зүйлд 47-гийн 6 шүүгчид өндөр насны тэтгэвэр тогтоох, олгох харилцааг Нийгмийн даатгалын сангаас олгох тэтгэврийн тухай хуульд зааснаар зохицуулна гэж тусгасан нь шүүх эрх Мэдлэгийн шинэтгэлийн хүрээн дэх шүүгчийг хараат бус байдлыг хангах баталгаатай холбоотой хуульчилсан чухал зохицуулалтыг хөндөж байгааг иргэн нягтлах, | Зарим салбарын хууль тогтоомж (Монгол Улсын Шүүхийн тухай, Монгол Улсын Үндсэн хуулийн цэцийн тухай, Монгол Улсын Хилийн тухай, Гаалийн тухай, Дипломат албаны тухай хууль зэрэг)-д нийгмийн даатгалын шимтгэл төлөх, тэтгэвэр тогтоох харилцааг зохицуулсан нь даатгуулагчдад тэгш бус байдал үүсгэж байна. Иймд Нийгмийн даатгалын ерөнхий хуулийн төслийн үзэл баримтлалын хүрээнд нийгмийн даатгалын харилцааг зөвхөн нарийвчилсан хуулиар зохицуулах бодлого баримталж, холбогдох хуульд өөрчлөлт оруулах хуулийн төслийг боловсруулсан болно. |
| 11 | Уул уурхай, хүнд үйлдвэрийн сайд (2022.12.23 01/3395 | Нийгмийн даатгалын сангаас олгох тэтгэврийн тухай хуулийн төслийн 2.1.2-т “тэтгэвэр бодох нэрийн дансны арга гэж” даатгуулагчийн нэрийн дансанд бүртгэсэн нийт орлого, тэтгэвэр авах дундаж хугацааны илэрхийлэлд үндэслэн сард олгох тэтгэврийн хэмжээг тооцохыг ойлгоно, мөн 8 дугаар зүйлд өндөр насны тэтгэврийн хэмжээг нэрийн дансны аргаар бодох талаар тус тус тусгажээ. Мөн төслийн 23.1-д “нийгмийн даатгалын байгууллага энэ хуулийн 4 дүгээр зүйлд заасан тэтгэврийг тэтгэвэр авагчийн сонгосон арилжааны банкаар дамжуулан сар бүр олгоно” гэжээ. Даатгуулагчийн тэтгэвэр тогтоолгосноос хойш хугацааны наслалт харилцан адилгүй байх тул өөрийн нэрийн данс дахь тэтгэврийг сар бүр, эсхүл хэсэгчлэн нэг удаа бүтнээр нь авах зохицуулалтыг сонголттойгоор шинэчилсэн найруулгын төсөлд зайлшгүй тусгах шаардлагатай гэсэн саналтай байна. | Нийгмийн даатгал нь эв санааны нэгдлийн зарчимтай хуваарилалтын тогтолцоотой тул тэтгэвэр авагчийн нийгмийн баталгааг алдагдуулахгүй байх зорилгоор тэтгэврийг сар бүр олгодог. Харин бүрэн хуримтлалын тогтолцоотой улс орнууд тэтгэврийг сар бүр, эсхүл хэсэгчлэн нэг удаа бүтнээр нь авах сонголттой байдаг. Монгол Улсын тухайд бүрэн хуримтлалын тогтолцоонд шилжсэн тохиолдолд уг зохицуулалтыг тусган хэрэгжүүлэх боломжтой.  |
| 12 | Нийслэлийн засаг дарга(2022.12.26 01/6946) | 1.Хуулийн төслийн 21 дүгээр зүйлийн 21.1.1 дэх заалтын “хөдөлмөрийн хөлсний доод хэмжээний 75 хувиас багагүй байхаар” гэснийг “хөдөлмөрийн хөлсний доод хэмжээнээс багагүй байхаар” гэж, 21.1.2 дахь заалтын “хөдөлмөрийн хөлсний доод хэмжээний 50 хувиас багагүй байхаар” гэснийг “хөдөлмөрийн хөлсний доод хэмжээний 75 хувиас багагүй байхаар” гэж тус тус өөрчлөх | Уг зохицуулалт нь нийгмийн даатгалын сангийн болон улсын төсвийн зардлыг нэмэгдүүлэх тул саналыг тусгах боломжгүй байна. |
| 2.Хуулийн төслийн 22 дугаар зүйлийн 22.1.2 дахь заалтын “14 хоногийн, хэрэв хүндэтгэх үзэх шалтгаантай бол 3 сарын дотор” гэснийг “хуульд заасан тухайн тэтгэврийг олгох хугацааны дотор” гэж, 22.1.3 дахь заалтын “30 хоногийн, хэрэв хүндэтгэн үзэх шалтгаантай бол 6 сарын дотор” гэснийг “хуульд заасан тухайн тэтгэврийг олгох хугацааны дотор” гэж тус тус өөрчлөх | Энэхүү зохицуулалт нь даатгуулагчийн тэтгэвэр тогтоолгох өргөдөл гаргах хугацааг зохицуулсан заалт тул саналыг тусгах боломжгүй.  |
| 3.Хуулийн төслийн 25 дугаар зүйлд “25.4.Тэтгэвэр авагч өндөр насны тэтгэвэр тогтоолгосноос хойш 12 сараас доошгүй хугацаанд хөдөлмөр эрхэлж тэтгэврийн даатгалын шимтгэл төлсөн бол тухайн шимтгэл төлсөн нийт сарын хөдөлмөрийн хөлс, түүнтэй адилтгах орлогын дунджаас 12 сар тутамд 2.0 хувиар тооцон тэтгэврийн хэмжээг нэмэгдүүлнэ” гэсэн хэсэг нэмэх; | Тус саналыг хуулийн төслийн 7.4, 7.5 дахь хэсэгт тусгасан байгаа болно.  |
| 4. Хуулийн төслүүдэд дараах харилцааны зохицуулалтыг шинээр тусгах шаардлагатай гэж үзэж байна:Нэмэлт тэтгэвэр буюу хувийн тэтгэврийн хуримтлал үүсгэх;Өндөр насны тэтгэвэр тогтоолгох насанд хүрээгүй байхад, эсхүл өндөр насны тэтгэвэр тогтоолгосон боловч 120 сараас дээш хугацаанд тэтгэвэр аваагүй байхдаа нас барсан даатгуулагчийн тэтгэврийн нэрийн дансны үлдэгдлийг өвлүүлдэг байх;Нийгмийн даатгалын санд төлөх шимтгэлийн хэмжээг даатгуулагчийн хөдөлмөрийн хөлсний хэмжээнээс шалтгаалж биш даатгуулагч өөрөө сонгож төлбөрийн хэмжээг тогтоох, тогтоосон хэмжээний дагуу тэтгэврийг хуваарилж олгох гэх мэт уян хатан зохицуулалтыг тусгах. | Уг харилцаа нь Хувийн нэмэлт тэтгэврийн хуулиар зохицуулагдана. Хуулийн төслийн 29 дүгээр зүйлд заасан тэтгэврийн нөөц санд хуримтлал бий болсноор хуримтлагдсан орлогыг өвлүүлэх бөгөөд уг харилцаа нь хууль батлагдсан хугацаанаас эхэлж хэрэгжихгүй бөгөөд 2030 оноос өвлүүлэх харилцаа үүсэх тул хуулийн төсөлд нарийвчлан тусгаагүй болно. Нийгмийн даатгал нь иргэний нийгмийн баталгааг алдагдуулахгүй байх зорилгоор урьдчилан шимтгэл төлүүлж ирээдүйд үүсэх эрсдэлийг нь хуваалцдаг. Иймд шимтгэлийн хувь хэмжээг хуулиар тодорхой зохицуулснаар даатгуулагчийн нийгмийн баталгаа нь хангагддаг. Нийгмийн даатгалын шимтгэл төлөх орлогын хэмжээг сайн дураар даатгуулагчийн хувьд өөрөө тодорхойлдог болно.  |
| 13 | Эрчим хүчний яам 2022.12.27 а/4955 | Хуулийн төсөлд тусгайлан өгөх саналгүй байна. |

---оОо---